आंकड़े बताते हैं कि इस बार 10वीं और 12वीं की परीक्षाओं में अनुपस्थित रहे छात्र-छात्राओं को भी बोर्ड ने पास कर दिया. आंकड़ेबाजी की बात करें तो फर्रूखाबाद के इंटरमीडिएट में 16,426 और हाईस्कूल में 22,931 छात्रों ने हिस्‍सा लिया. जबकि बोर्ड की ओर से घोषित परीक्षा परिणाम के अनुसार 19,001 छात्र-छात्राओं ने इंटरमीडिएट और 23,185 छात्र-छात्राओं ने हाईस्कूल की परीक्षा दी. सवाल यह है कि परीक्षा छोड़ चुके इंटर के 2,603 और हाईस्कूल की परीक्षा में 256 छात्र-छात्राएं कब शामिल हो गए. यूपी बोर्ड की वेबसाइट पर अपलोड किए गए इंटर के छात्र-छात्राओं की संख्या 21,445 थी. इनमें से 5019 ने परीक्षा नहीं दी. शेष 16,426 छात्र-छात्राओं ने पूरी परीक्षाएं दी. जबकि बोर्ड द्वारा घोषित परिणाम के अनुसार 11,927 छात्र व 9490 छात्राओं के सापेक्ष कुल पंजीकृत 21417 का रहा. इनमें से 10,332 छात्रों व 8669 छात्राओं सहित कुल 19,001 ने परीक्षा दी.